TV7 JERUUSALEMMA UUDISED
Meie tänased teemad -
ISIS hukkas Liibüas Etioopia kristlasi
Jeruusalemmas toimus taas uus terrorirünnak
Putin hoiatab Iisraeli Ukrainale relvade müümise eest
Iisrael on üks maailma vähem religioossemaid riike
Egiptus kehtestas salakaubatunnelite kohta seaduse
Hamas õhutab iisraellasi röövima
TV7 Jeruusalemma Uudistest - Shalom!
Ynet Newsi teatel avaldas terrorirühmitus ISIS
eelmisel pühapäeval uue video,
kus mererannal ja kõrbes hukatakse Etioopia kristlasi.
Väidetavalt Liibüas filmitud videol
hukatakse üks koptide rühm mahalaskmise
ja teine kõri läbilõikamise teel.
ISISe väitel oli esimene grupp Etioopia kiriku toetajad,
mis viitab ehk kopti kristlastele
ja hukkamine toimus Liibüas, Fezza lähistel.
Teine massihukkamine toimus Barqa kandis.
ISIS ei identifitseerinud teist gruppi, kellel kõrid läbi lõigati.
Pikal videol näeb, kuidas ISIS eemaldab riste
ja asendab neid ISISe lippudega.
On võimalik, et teine grupp koosnes Egiptuse koptidest,
nagu ISISe poolt varem Liibüas hukatud 21 kopti kristlast.
Uuel videol ütleb kommentaator, kui püssid sihivad esimest gruppi,
et ISIS naases ristist hoolimata.
Video väitel on hukkamine sõnumiks regiooni kristlastele,
et kui nad islamisse ei pöördu, maksavad nad eluga
või hukatakse ISISe käte läbi.
Samasugune saatus ootas kristlaskonda Raqqas, Süürias.
ISIS on Liibüas märkimisväärselt maad võtnud.
See ohustab otseselt nii Egiptust kui Itaaliat.
The Jerusalem Post teatab autoavariist Jeruusalemmas,
kus palestiinlasest autojuht tappis ühe iisraellasest jalakäija
ja vigastas tõsiselt teist.
Iisraeli politseiülema Danino sõnul oli tegemist terrorirünnakuga.
Politsei usub, et Anatast pärit 37-aastase palestiinlase motiivid
olid rahvuslikud.
Danino sõnul on Jeruusalemmas toimunud viimastel kuudel
mitmeid sarnaseid, hävitavaid terrorirünnakuid.
Danino sõnul on jeruusalemlaste julgeoleku kindlustamine
alati väljakutseid sisaldanud.
Mõne kuu eest saadeti pealinna kriisimeetmena üle 1000 piiripolitsei
tegelema mainitud väljakutsete ja lisanduvate terroriplaanidega.
Iisraeli rahvusuudiste Arutz Sheva teatel
terrorism kasvab järsult Iisraelis.
2013-2014 mõrvati kaks tsiviilelanikku
ja 2014. aastast tänaseni
on toimunud 31 terroriga seotud mõrva.
The Jerusalem Posti teatel hoiatas Venemaa president Putin hiljuti,
et Iisrael ei müüks relvi Kiievi läänemeelsele valitsusele
vastumeetmena Venemaa hiljutisele relvatehingule Iraaniga.
Putin ütles Venemaa riigimeedias, et sellised Iisraeli-Ukraina lepingud
mõjuvad kahjulikult ja üksnes lisavad vaenu.
Putini sõnul kasvaks inimohvrite arv, ilma et lõpptulemus muutuks.
Venemaa varasem otsus
jätkata kaasaegsete S-300 maa-õhk tüüpi rakettide müüki Iraani
pahandas Iisraeli võime.
USA ja Iisrael avaldasid varem Venemaale survet
raketimüügi peatamiseks, mis 2010. a lõpetatigi.
USA ja Iisraeli sõnul võidakse S-300 süsteeme kasutada
Iraani tuumarajatiste kaitsmiseks võimalike õhurünnakute eest.
Venemaa raketimüügi jätkamise tõttu
tegid mõned Jeruusalemma ametnikud ettepaneku,
et Iisrael vastaks samaga ja toimetaks kaitserelvastust Ukraina.
Putini väitel otsustab Iisrael oma parima äranägemise järgi.
Näib, et Putin on pehmendanud oma Ameerika-vastaseid,
äärmiselt kriitilisi kõnesid.
Moskva ja Washingtoni ning ka teiste lääneriikide suhted
on Ukraina konflikti tõttu hapud olnud
ja vajunud kõigi aegade madalaimale tasemele.
Haaretzi teatel on Iisrael üks maailma vähem religioosseid riike.
Kuigi Iisrael asub ühes maailma religioosseimas regioonis,
peab end usklikuks vähem kui kolmandik rahvast.
Üle 60% iisraellastest väidab end uskmatuteks või ateistideks,
keda iisraellaste seas on 8%.
63% maailma rahvastikust väidab end usklikuks.
Kõige usklikum rahvasektor on väikse enamusega noored,
vähese haridusega ja vaesed.
Läänekalda ja Gaza rahvastik on regionaalsele keskmisele lähemal,
kuna 75% neist peab end usklikuks.
Israel Hayomi teatel kehtestas Egiptus oma kriminaalkoodeksis
Gaza sektori piiriala puudutava seaduselisa,
mille järgi need, kes kaevavad või kasutavad piirialuseid tunneleid,
võivad saada isegi eluaegse vanglakaristuse.
Egiptus kuulutas mullu piirkonnas välja hädaolukorra,
kui džihadistide rünnakus Siinail
hukkus 33 julgeolekuväelast.
Piirkond on perifeerne,
kuid strateegiliselt oluline Iisraeli, Gaza ja Suessi piiriala.
Paari nädala eest toimus Siinail mitmeid rünnakuid,
kus hukkus vähemalt 14 inimest,
kelle seas oli ka Egiptuse politseinikke ja sõdureid.
Kriminaalseaduse lisa järgi võivad need, kes kasutavad
illegaalseid piiripunkte kaupade või seadmete transportimiseks,
saada eluaegse karistuse.
Seadus puudutab ka neid, kes teavad tunnelitest,
kuid ei teata neist võimudele.
Valitsusel on ka õigus konfiskeerida tunnelite kohal asuvad hooned
võid kõik tunnelite ehitamiseks kasutatud tööriistad.
Siinai elanike väitel ignoreerib valitsus neid juba pikka aega,
mistõttu nad peavad lootma salakaubatunnelitele.
Egiptuse võimud peavad tunneleid ohuks
ja hävitavad neid regulaarselt.
Veebruaris kuulutas Egiptus Gazat valitseva islamistliku Hamasi
terrorirühmituseks.
Mullu novembris lubas Egiptus süvendada puhvertsooni
Gaza ja Egiptuse vahel,
kui leidis pahameelt tekitanud kohalikke tunneleid.
Palestiina araabia allikate teatel kaevab Hamas tunneleid Iisraeli alla
ja kasutab varem inimjõul tehtud tööks nüüd masinaid,
näiteks Saksa päritolu kaevandusseadmeid.
Walla uudiste paljastuse teatel
on tunneleid kaevates hukkunud vähemalt 160 Palestiina araablast.
Ynet Newsi teatel
õhutas Hamasi tippametnik eelmine nädal Gazas
iisraellasi röövima,
et neid Iisraeli vahistatud palestiinlaste vastu vahetada.
Khalil al-Haya, kelle islamistlik liikumine praktikas
palestiinlaste sektorit valitseb, ütles muuhulgas,
et kõik sionistidest vaenlased on nende ja vastupanu sihtmärgiks.
Al-Haya sõnul plaanivad kõik mehed, naised ja lapsed
Iisraeli sõdurite ja asunike rööve.
Al-Haya väitel on see nende õigus,
kuna neil pole muud viisi oma sangarite vabastamiseks.
Olukorra peasüüdlaseks on al-Haya sõnul sionistist vaenlane.
Palestiinlased tähistasid eelmisel nädalal
igaaastast Vangidepäeva.
Iisraeli vanglais on ca 6000 Palestiina vangi.
Al-Haya sõnul vabastavad Hamasi sõjalise tiiva
al-Qassam Brigaadide juhitud militantide rühmad vangid,
nagu nad tegid ka 2011. a,
kui Iisrael vabastas üle 1000 Palestiina vangi
vahetuskaubana IDF sõduri Gilad Shaliti eest,
keda Hamas 5 aastat vangis hoidis.
Need olid meie tänased uudised. Shalom ja kohtumiseni!
Tõlge: Monika Jaaguri